[{"text_idx": "#000000", "text": "Aktivuloj klopodas savi la kursojn de Duolingo"}, {"text_idx": "#000001", "text": "En marto Libera Folio raportis pri la malapero de pluraj Esperanto-kursoj de Duolingo. Komence de junio aktivuloj de TEJO kaj la brazila junulara organizaj\u0302o BEJO lanc\u0302is peticion por savi la kursojn. En malpli ol du semajnoj g\u0302i kolektis pli ol 2 300 apogantojn. Sed kial tio influus komercan entreprenon, kiu volas gajni monon? Ni demandis al kelkaj el la aktivuloj."}, {"text_idx": "#000002", "text": "La peticio ricevis jam pli ol 2 300 apogojn."}, {"text_idx": "#000003", "text": "Igor Almeida lernis Esperanton per Duolingo kaj nun estas la sekretario de Brazila Esperantista Junulara Organizo (BEJO). Pablo Leo\u0301n estas unu el la kreintoj de la Duolingo-kurso de Esperanto en la hispana. Patricio Iglesias estas la estrarano de TEJO kiu iniciatis la ideon, ke TEJO faru ion kontrau\u0306 la malapero de la kursoj en Duolingo. Ingryd Oliveira estas nova esperantisto, kiu atentigis, ke ne nur kursoj de Esperanto malaperis. Manuela Burghelea estas komitatano de TEJO."}, {"text_idx": "#000004", "text": "Ni petis ilin c\u0302iujn klarigi, kial ili partoprenas en la kampanjo por savi la malaperintajn kursojn."}, {"text_idx": "#000008", "text": "\u2013 Ne estas surprize ke Duolingon alproprigis al si junaj esperantistoj. Eblis g\u0302ui ludrenkontig\u0302ojn organizitajn tie regule de Igor Almeida en kompanio de novnaskita junulara grupo de Brazilo. Ankau\u0306, kadre de Duolingo-klasc\u0302ambroj, estis organizitaj konversaciaj rondoj kun Karina Oliveira, kies gastigadon poste transprenis TEJO."}, {"text_idx": "#000011", "text": "Kio nun okazas pri la kursoj?"}, {"text_idx": "#000014", "text": "Kiel estig\u0302is la iniciato pri la peticio?"}, {"text_idx": "#000017", "text": "Kion vi volas atingi per la peticio?"}, {"text_idx": "#000021", "text": "Duolingo estas komerca kompanio kiu ekzistas por gajni monon, c\u0302u vi kredas ke g\u0302i estos influita de peticioj?"}, {"text_idx": "#000023", "text": "\u2013 Krome, en c\u0302i tiu epoko en kiu korporacioj kutimas aldonig\u0302i al la Celoj por Dau\u0306ripova Evoluigo kaj al aliaj UN-kampanjoj, s\u0302ajnas vera malkoheraj\u0302o la fermo de la kurso por lerni la gvaranian per la hispana, same okazinta lastatempe. En la deklaracio ni petas ankau\u0306 g\u0302ian restarigon kaj mencias la gravecon de minoritataj lingvoj kadre de la Internacia Jardeko de Indig\u0302enaj Lingvoj. Indas mencii ankau\u0306, ke en la mondo de lingvolernado (aparte vigla en interreto) esperantistoj estas relative influemaj, do konservi tiun amikecon povas faciligi ontajn projektojn."}, {"text_idx": "#000026", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000028", "text": "Esperanto estis uzata en virtuala UN-kunsido"}, {"text_idx": "#000029", "text": "C\u0302u vere oni devas dependi de aliuloj?\nC\u0302u Iglesias ne povis pripensi, ke estas pli sag\u0302e, se TEJO mem kreas allogajn kursojn por junuloj?\nC\u0302u vere tiom malmulte da iniciato g\u0302uste rilate nian karan lingvon mem?\nTEJO havas belajn dokumentojn pri \u201cmultlingvismo\u201d ktp, sed kion tio alportas al Esperanto? Absolute nenion."}, {"text_idx": "#000030", "text": "C\u0302u vere oni devas dependi de aliuloj?"}, {"text_idx": "#000031", "text": "Kompreneble oni devas. Esperanto bazig\u0302as sur la ideo ke c\u0302iuj dependas de c\u0302iuj."}, {"text_idx": "#000032", "text": "C\u0302u Iglesias ne povis pripensi, ke estas pli sag\u0302e, se TEJO mem kreas allogajn kursojn por junuloj?"}, {"text_idx": "#000033", "text": "Ankau\u0306 tion oni bezonas, kompreneble. Ni bezonas vastan gamon da diversaj lerniloj por komencantoj, progresantoj kaj perfektig\u0302antoj, c\u0302ar kvankam c\u0302io funkcias por iuj, nenio funkcias por c\u0302iuj. Duolingo estas nur la aktuale plej interesa evoluo en la kampo de porkomencantaj lerniloj."}, {"text_idx": "#000034", "text": "C\u0302u vere tiom malmulte da iniciato g\u0302uste rilate nian karan lingvon mem?"}, {"text_idx": "#000035", "text": "Ju pli da iniciatoj povas levi Esperanton kaj minoritatajn lingvojn samtempe, des pli bone. Apartaj iniciatoj ankau\u0306 estu bonvenaj, kompreneble \u2014 ambau\u0306kampe."}, {"text_idx": "#000036", "text": "TEJO havas belajn dokumentojn pri \u201cmultlingvismo\u201d ktp, sed kion tio alportas al Esperanto?"}, {"text_idx": "#000037", "text": "Prestig\u0302on en la g\u0302ustaj medioj."}, {"text_idx": "#000039", "text": "Mi demandas min c\u0302u ne g\u0302uste la multeco de eklerneblaj lingvoj povus esti grava komerca atuto por ejo kiel Duolingo. Nun kiam la Angla tiel evidente estas c\u0302ie la unua fremda lingvo, la merkato deziras havi en unu loko tiom pli vastan gamon da eklerneblaj duaj fremdaj lingvoj. Ju pli da lingvoj oni povas lerneti antau\u0306 ol decidi kiun ellerni, des pli fidela oni restas al la ejo kie ili c\u0302iuj estas kolektitaj."}, {"text_idx": "#000040", "text": "Mi absolute konsentas. Ne temas nur pri etikaj au\u0306 reputaciaj konsideroj. Ankau\u0306 de komerca vidpunkto s\u0302ajnas malsag\u0302a decido. La kursoj permesas al ili pli lau\u0306te reklami la diversecon de sia menuo de lingvoj, simile al tiuj entreprenoj kiuj fieras pri sia kvanto de filioj. C\u0302esigante ilin Duolingo lasus liberan kampon al aliaj iniciatoj, kiuj facile povus fokusig\u0302i sur c\u0302i tiu abandonita merkato kaj eventuale komenci poste minaci ilian hegemonion (strategio konata en merkatiko kiel \u201cflanka atako\u201d)."}, {"text_idx": "#000041", "text": "Mi volas danki Liberan Folion pro la emo disvastigi c\u0302i tiun peticion, c\u0302iujn 2335 homojn kiuj subskribis g\u0302in kaj aparte tiujn kiuj tradukis la tekston, iel helpis dum la pretigado de la lanc\u0302o (speciale Jeanne kaj Manu, volontuloj de TEJO), kundividis g\u0302in au\u0306 pagis por reklami g\u0302in ene de . Nuntempe la laborgrupo rakoltas ankau\u0306 instituciajn subskribojn de organizoj kiuj emas apogi g\u0302in. Se la estraro de via organizo (landa au\u0306 faka asocio, junulara sekcio, ktp.) emas apogi nin bv. sendi vian manan subskribon al patricio.arg /\u201dc\u0302e\u201d/ . Antau\u0306dankon!"}, {"text_idx": "#000042", "text": "Mi kreis kurson por LibreLingo, sed g\u0302i bezonas pli da laboro. Bedau\u0306rinde nuntempe mi ne havas tempon por fini la projekton."}, {"text_idx": "#000043", "text": "Interesege! Ni restas en kontakto por eventuale allogi kromajn kontribuantojn! Ne hezitu skribi al mi ( ) au\u0306 aldoni min en Facebook au\u0306 LinkedIn (Patricio Agusti\u0301n Iglesias)."}, {"text_idx": "#000044", "text": " petas doni monon. Tiel povas kolekti multege da mono. Por kio uzas tion? C\u0302u la mono estas bone uzata?"}, {"text_idx": "#000045", "text": "Vere ne estas demandosigno pri tio. La celo estas ric\u0302igi la nekonatajn homojn malantau\u0306 ."}, {"text_idx": "#000047", "text": "Kiom da el tiuj, kiuj nun plendas, pagis la abonon? C\u0302u ili vere komprenas, kiom la tuta Duolingo-servo kostas? La jara neta malprofito estas dekoj da milionoj da USD! Jaron post jaro Duolingo faris tiel grandajn malprofitojn, do ili devis fari ion inkl. malaltigi la kostojn."}, {"text_idx": "#000048", "text": "Estas tro malfrue kaj finance nerealisme plendi pri la malapero de kelkaj kursoj el Duolingo."}, {"text_idx": "#000049", "text": "Mi kredas, ke la publika akcia firmao Duolingo havas sufic\u0302e multe da mono. Kaj la fondinto neniam devos zorgi pri kiel pagi la fakturojn. Li bone manipulis homamasojn tiucelen."}, {"text_idx": "#000050", "text": "Sed en merkata sistemo, Esperanto ne havas la kapablon liveri pli da profito. Lau\u0306 mia penso, el filozofia vidpunkto, Esperanto ec\u0302 ne volus fari tion. Ni perfidus nin, se ni vendus nin profitcele."}, {"text_idx": "#000051", "text": "Mi vere scivolas, kiel statas la afero rilate al aliaj \u201cmarg\u0302enaj\u201d lingvoj."}, {"text_idx": "#000053", "text": "Dankon pro viaj kontribuoj kaj demandoj, kiu kutimas esti trafaj kaj konstruemaj. Mi fakte mi memoras, ke Juha demandis pasintjare pri la estonteco de forumo.uea post AKSO kaj mi levis tiun demandon en la komitata listo. Pri aliaj marg\u0302enaj lingvoj mi klarigu, ke la kurso por lerni la gvaranian per la hispana travivas la saman situacion (ankorau\u0306 haveblas, sed ne plu facile alireblas)."}, {"text_idx": "#000054", "text": "Ni perfekte konscias, ke konvinki la regantojn de Duolingo estas malfacila tasko. Tamen, kiel trafe diris Manuela, \u201cEstig\u0302is spaco, ec\u0302 se en g\u0302erma formo, por ke ni eventuale povu kunpensi la estontecon de Esperanto-instruado en la reto. Do, kiel lingvokomunumo, ni certe \u201dgajnas poentojn\u201d per tiu c\u0302i mobilizo\u201d. C\u0302i tiun situacion kunigis ege buntan aron de homoj kiu povas ig\u0302i poste platformo por poste antau\u0306enigi aliajn ideojn."}, {"text_idx": "#000055", "text": "Fakte per komento en c\u0302i tiu artikolo mi hierau\u0306 eksciis, ke en GitHub trovig\u0302as g\u0302ermo de kurso por hispanlingvanoj. Pus\u0302itaj de ni TEJO kaj UEA povus, ekzemple, organizi kunsidon por pripensi libersoftvarajn edukajn projektojn. Kaj, parolante iom temerare, se aperas vigla grupo ili povus rezervi bug\u0302eterojn por ac\u0302etado de mikrofonoj por volontuloj kun profesinivela prononcado kiuj emas registri la sonojn de la kurso. Fakte per komento en c\u0302i tiu artikolo mi hierau\u0306 eksciis, ke en GitHub trovig\u0302as g\u0302ermo de kurso por hispanlingvanoj. Do ec\u0302 se la c\u0302efa celo de la peticio ne prosperas la ekzisto de c\u0302i tiu diversa grupo de homoj kiuj antau\u0306e ne estis bone konektitaj estas en si mem venko."}, {"text_idx": "#000056", "text": "Mi ne konas profunde la bilancojn de Duolingo, sed mi imagas ke g\u0302i posedas \u201cskalekonomiojn\u201d; do subteni la bazan strukturon (dungoj, serviloj, ktp.) estas grandega kosto kiu estas apenau\u0306 influata de la kvanto de kursoj. Kiel oni diras teh\u0302nike, la dua derivaj\u0302o estas negativa kaj ekzistas \u201cmalkreskantaj marg\u0302enaj kostoj\u201d. Kaj fakte tiu \u201cmalgrandigo\u201d, kiu signifus nanan redukton de elspezoj, povas malbonfamigi la entreprenon, plifortigi konkurantajn opciojn kaj eventuale plirapidigi g\u0302ian falon. Do mi pensas, ke se ni rakoltas interesan kvanton de subskriboj (fakte la nuna peticio estas la 4a plej apogata en rilate al Duolingo) ni povas kunsidi kun ties oficistoj kaj eventuale konservi la kursojn."}, {"text_idx": "#000057", "text": "Ree dankon pro viaj kontribuoj kaj ne hezitu alskribi min per patricio.arg \u201c/c\u0302e/\u201d !"}, {"text_idx": "#000058", "text": "PD: Mi ne pagas la Duolingo-abonon, sed tion faras aliaj homoj kiuj aktive antau\u0306enpus\u0302as la peticion au\u0306 subskribis g\u0302in."}, {"text_idx": "#000059", "text": "Mi tute samopinias. Anstatau\u0306 eluzi energion por konservi E-Duolingo, kiun TEJO neniam posedos kaj dau\u0306re riskus malaperi, estus multe pli sag\u0302e kaj fruktodone mem produkti kursaron.\nLa \u201csukceso\u201d de Duolingo estas troigita kaj la kurso kvalite ne estas tre bona nek adaptita al Esperanto.\nKreu teamon de junuloj, instruistoj, spertaj esperantistoj, komputilistoj, filmistoj ktp kaj kreu ion allogan por la mondo. Ne dependu je aliaj.\nSe ec\u0302 instruilojn ni ne plu povos mem krei, la fino de Esperanto vere s\u0302ajnas proksima."}, {"text_idx": "#000060", "text": "Eble ni povas uzi la teamon, kiu faras la novan retejon de UEA."}, {"text_idx": "#000061", "text": "Sed kunlabori kun aliaj lingvoj en neprofitcela versio de Duolingo eble estus pli sukcese."}, {"text_idx": "#000066", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]